ኣምባሳደር - ኣብቲ እዋን ኢህወዴግን ህግደፍን ክልተ ኮሚቴታት ነይሮም። ኣብዚ ኮሚቴ እዚ ተፀዋዒ እየ ነይረ። ካብዚ ብተወሳኺ ሚኒስትራል ኮምዩሽን ኣብ ዝበሃል እውን ተፃዋዒ ነይረ። ነዞም ኮምቴታት እዚኦም ድማ ዝተውሃቡ ዕማማት ነይሮም። ብፍላይ ድማ ኣብ መሬትን ዶብን ተንከፍ ጉዳያት ዘድሃበ ልኡኽ ስለዝነበረ፡ ምስቲ ልኡኽ ናብ ከተማ ኣዲስ ኣበባ መፂአ። እዚ ልኡኽ ዓርቢ መፂኡ ቀዳምን ሰንበትን ኣብ ዝተኻየደ ኣኼባ ተሳቲፉ ሰምበት ናብ ኣስመራ ተመሊሱ። ኣነ ግን ኣብ ኢትዮጵያ ተሪፈ። ሰንበት ከይዶም፡ ረቡዕ መዓልቲ እቲ ኲናት ተወሊዑ። እዚ ምስተፈጠረ ኣነ ከይተመለስኩ ተሪፈ። ቢቢሲ ትግርኛ፡ - እቲ ኲናት ምስ ተፈጠረ፡ ንሶም ሙሉእ ንሙሉእ አቲ ሓላፍነት ስራሕ ጠጠው ኣቢሎም ማለት ድዩ?
